Ke tlala lerato ge Jehofa a ekwa Lentšu la ka, ge ke mo lopa.
Ka ge a ntshekegetše tsebe, Ke tla mmitša matšatši ka moka a bophelo bja ka.
Ke tateditšwe ke dithapo tša lehu Ke wetšwe ke maemo a gateletšago a Bodulabahu. Ke be ke dula ke hwetša tlalelo le manyami.
Eupša ke ile ka bitša leina la Jehofa ka re: “Hlakodiša moya wa ka, hle Jehofa!”
Jehofa o a šokela e bile o lokile; Modimo wa rena ke Yena yo a gaugelago.
Jehofa o šireletša bao ba se nago temogo. Ke be ke diila gomme yena a mphološa.
Gobane o hlakodišitše moya wa ka lehung, Wa hlokiša leihlo la ka megokgo gomme lenao la ka la se kgopše.
Ke tla sepela pele ga Jehofa ke le dinageng tša bao ba phelago.
Ge e le nna, ge ke be ke thoma go tlalelwa ke ile ka re: “Motho yo mongwe le yo mongwe ke moaketši.”
Jehofa ke tla mmušetša eng Ka ge e le mo a ntiretše dilo tše ka moka tšeo di nkhotšego?
Ke tla phethela Jehofa dikeno tša ka, Ee, ka di phetha pele ga batho ba gagwe ka moka,